kardosdrur/scandi-wiki huggingface dataset:
Ranum Efterskole College

Ranum Efterskole College er en dansk efterskole, som blev grundlagt i 2004 med 86 elever. Efterskolen blev etableret i et tidligere kollegiebyggeri. I 2009 blev Ranum Seminariums bygninger opkøbt, mens en tilbygning til efterskolen fandt sted i 2015 for at udvide skolen. Efterskolen har et elevantal på omkring 450 årselever årligt og ca. 80 medarbejdere.

Undervisning 

Efterskolen tager imod elever på 9. og 10. klassetrin, hvor der læses et dansk forløb og/eller et internationalt forløb på engelsk. Udover de boglige forløb består skoleåret af såkaldte profilfag og kulturfag. Skoleåret er opdelt i tre perioder, hvor hver periode afsluttes med en rejse.. 

For hver af de tre perioder af skoleåret er der fokus på et nyt tema. Temaerne er etik og moral, verdensborgerskab og dannelse. Fælles for temaerne er, at de hører under FN's 17 bæredygtige udviklingsmål.

Faciliteter 

Efterskolen er opdelt i fire huse; Kærhus, Seminariehus, Ranumhus og Lien. De fire huse har forskellige faciliteter. Derudover bruger efterskolen de faciliteter, som er til rådighed i lokalområdet, som fx Rønbjerg havn, Landal Rønbjerg og Vilsted sø.

Referencer 

Efterskoler
Bygninger, konstruktioner og anlæg i Vesthimmerlands Kommune
Ranum
Etableret i 2004
GW170817

GW170817 var et signal forårsaget af en gravitationsbølge (engelsk: gravitational wave, (GW)) observeret af måleinstrumenterne LIGO og Virgo den 17. august 2017. Gravitationsbølgen blev igangsat i det sidste minutter, da to neutronstjerner nærmede sig hinanden og til sidste sammensmeltede i et nyt objekt 130 millioner lysår fra Jorden. Det er den første observation af en gravitationsbølge, der er observeret på anden måde end ved observation af tyngdefelter.
De tidligere fem observtioner af gravitationsbølger fandt sted ved sammensmeltning af sorte huller, som ikke forventes at udløse elektromagnetisk stråling, Eftervirkningerne af sammenstødet mellem de to neutronstjerner blev observeret af 70 observatorier på Jorden og i Rummet over hele det elektromagnetiske spektrum, hvilket udgjorde et gennembrud for multi-messenger astronomi.
Opdagelsen og efterfølgende observationer af GW170817 blev af tidsskriftet Science kåret til 'Årets Gennembrud i 2017'.

Signalet fra gravitationsbølgen fik navnet GW170817 og havde en varighed af ca. 100 sekunder og havde de karakteristika i intensitet og frekvens, der er forventet, når to neutronstjerner i indbyrdes kredsløb nærmer sig hinanden i en indadgående spiral. Analyse af de små forskelle i hvornår signalet ramte de tre instrumenter (to LIGO og en Virgo) afslørede hvorfra i verdensrummet signalet havde sin oprindelse. Uafhængigt af disse observationer opfangede rumteleskoperne Fermi og INTEGRAL et kort (mindre end 2 sekunder) gammaglimt, der fik navnet GRB 170817A. Gammaglimtet blev observeret 1,7 sekunder efter observationen af gravitationsbølgen. Rumteleskopernes instrumenter har begrænset følsomhed til måling af retningen, hvorfra signalet udgik, men de indikerede et større område på himmelen, der var sammenfaldende med området, hvorfra gravitationsbølgen havde sin oprindelse. Observationerne understøttede således teorien om, at gammaglimt forårsages af sammensmeltninger af neutronstjerner.

Referencer

Eksterne henvisninger 

 Observationer  foretaget af LIGO
 Opfølgende observationer af GW170817 
 Videoer på YouTube (17. september 2017):
 
 
 
 
 
 

Gravitationsbølgeastronomi
Begivenheder i 2017
Lena Wärnlöf

Anna Lena Wärnlöf (født 23. marts 1942 i Gøteborg, død 26. december 2019) var en svensk maler og tegner.

Hun er datter af forfatteren Anna Lindring Appelquist og Gustaf Wärnlöf, samt niece til journalist Herbert Wärnlöf. Hun studerede kunst på Kungliga Akademien för de fria konsterna i Stockholm fra 1962 til 1967 og ved selvstudier under rejser til Paris, Sankt Petersborg og Svolvær i Norge. Hun blev tildelt et stipendium fra Helge Axelsson Johnson-stiftelsen i 1965. Hun har deltaget i et antal udstillinger, bl.a. i Norrtälje, Karlskrona og Stockholm i Sverige. Sammen med kunstneren Barbro Banck udstillede hun ud på Galleri Maxim i Stockholm i 1966. Hendes kunst består af figurer, portræter, stilleben og landskabsmalerier udført i olie, gouache, pastel samt arbejde udført i emalje og mosaik.

Kilder 
 Svenskt artist leksikon del V, sid 729, Allhems Forlag, Malmø.  

Kunstnere fra Sverige
Balconette BH

En balconette bh (eller balconet) kaldes typisk også en halvskål. Skålen er lavere end andre bh typer. En balconette bh løfter barmen. Der er lodrette sømme på skålen og stropperne sidder langt ude på skuldrene, hvilket giver bh´et mere åbent look. En balconette bh fås både med og uden fyld i skålene.

Undertøj
Svenska Tennisförbundet

Svenska Tennisförbundet er et specialforbund, og det styrende organ for tennis i Sverige. Det blev grundlagt 26. november 1906 som Svenska Lawn-tennisförbundet, og skiftede navn til det nuværende i 1941.

Forbundets medlemmer tæller omkring 420 svenske tennisklubber. Hovedkvarteret ligger på samme adresse som Kungliga Tennishallen i Stockholm.

Eksterne henvisninger 
 Svenska Tennisförbundets officielle websted

Tennisorganisationer
Tennisførbundet, Svenska
Etableret i 1906
Bodystocking

En bodystocking eller body er en alt-i-en del; BH og trusse i et stykke, der sidder tæt til kroppen. En bodystocking er enten glat eller har indbygget bh, der kan være med eller uden bøjler og åbnes/lukkes i trusserne med en underfold med hægter eller tryklåse.

Eksterne henvisninger 

Lingeri
Lolenga Mock

Lolenga Mock (født 22. april 1972 i Kinshasa i Zaïre) er en dansk-congolesisk professionel bokser, der bokser som freelancer med en manager kontrakt hos MTK Global. 

Han har tidligere bokset for den danske promotor Mogens Palle igennem en længere periode. Fra 2015-2018 var han tilknyttet den danske stald Danish Fight Night efter at have skrevet kontrakt med Mogens Palle og den tidligere bokser Brian Nielsen.

Han har været regerende IBA-verdensmester i Supermellemvægt siden den 18. maj 2019.    

Han har som professionel tre gange vundet EBU's Europa Unions-titel i Supermellemvægt. Derudover har han vundet East & Central African Professional Boxing Federation og WBO Interkontinental-titlerne i Supermellemvægt, samt EBA-europamestertitlen i Letsværvægt.

Professionelle kampe

Referencer

Eksterne henvisninger 
 
 

Mandlige boksere fra Danmark
In da Club

"In da Club" er en hiphop-sang af 50 Cent fra hans debutalbum Get Rich or Die Tryin'. Sangen blev produceret af Dr. Dre med Mike Elizondo som medproducent. Sangen blev skrevet af 50 Cent, Dr. Dre og Mike Elizondo. Den blev udgivet i 2003 som den største single på albummet, og fik god kritik af musikkritikere.

"In da Club" var en af de mest populære sange i 2003 efter at have nået førstepladsen i USA og kommet på top 5 på næsten alle listerne i Europa. Til Grammy Awards 2004 blev sangen nomineret som Best Male Rap Solo Performance og Best Rap Song.

Den er anset af mange for at være en af 50 Cent's bedste sange, hvis ikke den bedste sang, af mange fans og er en af hans velkendte og genkendelige sange selv i rap generelt set.

Baggrund 
Efter at 50 Cent blev opdaget af rapperen Eminem i 2002, fløj han til Los Angeles hvor han blev introduceret til pladeproduceren Dr. Dre. "In da Club" var den første af 7 numre som han indspillede på 5 dage med Dr. Dre. 50 Cent beskriv studie-miljøet som:

Hitlister

Referencer

Eksterne henvisninger 
 50 Cents officielle hjemmeside
 "In da Club"-teksten

Singler fra 2003
Sange fra 2003
50 Cent-sange
The Massacre

The Massacre er 50 Cents andet studiealbum, der blev udgivet den 3. marts 2005. Albummet nåede første pladsen på Billboard 200 og UK Albums Chart 2005.

Sangliste

Hitlister

Album fra 2005
Rapalbum
Øksehamaren fyr

Økshamaren fyr, også kaldt Øksehamaren eller Øxhammeren, ligger på østsiden af øen Selbjørn i Austevoll kommune i Vestland fylke i Norge. Fyrstationen blev oprettet i 1849 som et fiskefyr som skulle være i brug i  to måneder under fiskeriet efter  vårsilden. Fra 1852 fungerede fyret også som ledefyr og havde brændetid fra 15. juli-15. maj. Der opstod dermed behov for en mere permanent bolig. Fyrboligen bygget  i træ på 8 x 6,3 m stod færdig i 1861. I 1875 blev et nyt lygtehus sat op på huset. Lampen var et 4. ordens linseapparat, med en styrke på 170  candela. Lyset var placeret 40,2 meter over havet og havde en rækkevidde på 9,5 nautiske mil. Den oprindelige fyrlygte mangler i dag optik.

Anlægget omfatter foruden fyrbygningen et udhus fra 1883. Landskabet omkring  fyret er stærkt kuperet og præget af rydninger, stengærder og græsfelter som fremdeles bliver afgræsset.

Fyret blev nedlagt som bemandet fyrstation i 1918 og erstattet af en fyrlygte omkring 50 meter væk. Fyrvogterbolig med fyrlygte, udhus og området omkring fyrstationen blev fredet af Riksantikvaren i 1998.

Litteratur

Kilder og henvisninger
 Norsk fyrhistorisk forening
 

Fyr i Vestland
Fredede bygninger i Norge
Austevoll
Shade 45

Shade 45 er en amerikansk radiostation, der spiler ucensueret hip-hop-musik af Eminem og Shady Records og kører på Sirius XM Radio 45 og Dish Network 6045. Den er produceret af Eminem og blev oprettet den 28. oktober 2004.

Historie 
Eminem etablerede sin egen kanal, Shade 45, der spiler ucensueret hip-hop-musik fra kunstnere som Eminem, Drake, 50 Cent, Kendrick Lamar, Dr. Dre, Kanye West, Travis Scott, Action Bronson, Wiz Khalifa, Big Sean, Tech N9ne og Schoolboy Q.
Eminem etablerede også et morgenprogram, Sway in the Morning, der kører klokken 8 om morgenen fra mandag-fredag.

Referencer

Eksterne henvisninger 
Shade 45's officielle hjemmeside

Etableret i 2004
Eminem
Sabot

Ved en sabot forstås to eller flere støttende klodser, der omslutter et projektil (betegnes ofte som en granat, selv om det ikke er eksplosivt), og som bortkastes, når projektilet og sabot'en har forladt løbet på et skydevåben, normalt en kanon. Ordet sabot er fransk for træsko, der jo let kan sparkes af.

Formålet med at anvende en sabot omkring et projektil er, at der kan anvendes et projektil med en mindre kaliber, end kanonens kaliber. Dette anvendes ofte på små men meget tunge panserbrydende projektiler fremstillet af f.eks. wolfram eller forarmet uran. Projektilerne kan afskydes af eksisterende kanoner (der således også kan benyttes til andre og større typer granater), granaterne kan afskydes med stor hastighed, de har mindre luftmodstand, og den kinetiske energi i det tunge projektil koncentreres på et mindre område. 

Eller at der kan anvendes projektiler, der er stabiliseret med finner, der jo ikke slutter tæt til kanonløbet. Denne type projektiler anvendes også som panserbrydende ammunition. De affyres fra glatløbede kanoner, projektilet roterer altså ikke. 

Skydevåben
Projektiler
Hans Hannover

Hans Hannover (født 16. april 1904- død 6. juni 1975)  var søn af Harald Immanuel Hannover, professor ved Polyteknisk Læreanstalt  og hustru Laura - født Michaelsen.
Hans Hannover havde brødrene Poul Hannover, Knud og Åge.

Hans Hannover giftede sig med Inger Hannover (1920-1973) - Datter af Skibsmægler Viggo Hansen og Hustru Olga Hansen.
De fik børnene Bent 1940 - 2018 , Lone født 1943 og John Hannover f 1950

Hans Hannover rejste tidligt ud og uddannede sig inden for handel, ved arbejdspladser i England, Frankrig og Tyskland. Hjemkommet til Danmark stiftede han en række virksomheder, herunder Hanno konserves og Dansk Etiketvæveri (1946 - eksisterer stadigt 2018) under ny ejer og navn Nilorn Danmark A/S.

Hans H sad i mere end 20 år i hovedbestyrelsen i Dansk Textilfabrikantforening samt i Dansk Arbejdsgiverforening, ligesom han var det danske medlem af "Comite Directeur" i den internationale organisation for bånd og etiketfabrikanter Aertel.

Under 2. verdenskrig flygtede hele familien til Sverige som følge af faderens jødiske herkomst. Sønnen Bent kom illegalt over til Sverige senere, datteren Lone blev i DK hos morforældre. 

Slægten Hannover kom oprindeligt til København fra Altona ved Hamburg. Den første i slægten til at komme til København var Moses Abraham Hannover, der ankom alene som 16 årig i 1806. Moses Abraham Hannover blev far til den kendte læge Adolph Hannover

Kilder og henvisninger 

Erhvervsfolk fra Danmark
Hans
Ricardo Almeida

Ricardo Alves Almeida (født 29. november 1976) er en brasiliansk-amerikansk tidligere MMA-udøver som blandt kæmpede i organisationen Ultimate Fighting Championship.

Privatliv 
Ricardo bor Bordentown i New Jersey i USA med sin familie. Han er hovedinstruktør og ejer af Ricardo Almeida Brazilian Jiu Jitsu School, der ligger i Robbinsville Townshipi New Jersey og i Newtown, PA.

Referencer

Eksterne henvisninger 
 Ricardo Almeida – UFC.com
 Ricardo Almeida – Sherdog.com

MMA-udøvere fra USA
Kampsportsudøvere
Jacob Skyggebjerg

Jacob Skyggebjerg (født i 1985 vest for Horsens) er en dansk forfatter og skuespiller.

Han debuterede som forfatter i december 2013 med romanen Vor tids helt, og har siden udgivet romanerne Hvad mener du med vi, 2015, Jalousi, 2017, Hjælp, 2018, Der går min klasselærer, 2020 og Inderkredsen, 2021, samt artikelsamlingen Vi ses på Mars, når klimaet går amok og lokummet eksploderer, 2018, og langdigtet Så sådan ser det altså ud, når de helt tunge drenge tester deres produkter på forbrugerne, 2020.

I perioden oktober 2020 til juni 2021 udgav Jacob Skyggebjerg podcasten Søndagsfortælling, hvor han hver uge skrev en ny novelle, og indtalte og udsendte den som gratis lydbog.

Skyggebjerg har siden romandebuten desuden været frit tilknyttet skribent ved diverse danske medier. Shortlistet til Bodil og Jørgen Munch-Christensens debutantpris 2014, nomineret til DR Romanprisen 2016 og Edvard P. prisen 2018.

Han er også rapper, her bruger han navnet Skygg og har udgivet flere albums. Han debuterede som filmskuespiller i 2017 i spillefilmen Danmark.

Kilder og henvisninger 

Romanforfattere fra Danmark
Mandlige forfattere i det 21. århundrede
Renault Zoé

Renault Zoé er en elbil fra den franske bilfabrikant renault lanceret i 2012.

Zoe
Biler introduceret i 2012
Elbiler
Sam Alvey

Sam Alvey (født 6. maj 1986 i Waterford, Wisconsin, USA), er en amerikansk MMA-udøver som siden 2014 har kæmpet i organisationen Ultimate Fighting Championship. Han har været professionel MMA-kæmper siden 2008 og har konkurreret i Bellator, King of the Cage, MFC og var deltager i The Ultimate Fighter: Team Carwin vs. Team Nelson.

I UFC har han besejret bemærkelsesværdige navne som Nate Marquardt, Rashad Evans og Gian Villante.

Referencer

Eksterne henvisninger 
 Sam Alvey – UFC.com
 Sam Alvey – Sherdog.com

MMA-udøvere fra USA
Kampsportsudøvere
Priors Hus

Priors Hus er et  88 kvadratmeter stort fritliggende gavlhus i bindingsværk i Ærøskøbing, opført efter den nordtyske tradition med diele (forstue), pisel og  dørnsk (dagligstue), som vidner om Ærøs slægtsbånd med Sønderjylland. 

Priors Hus er opført i 1690 på en knap 250 kvm stor grund i Søndergade. Huset er adskilt fra naboerne med den tids karakteristiske smalle stræder. Mod Søndergade er gavlen opført med tre udkragede stokværk, dvs. fremspringende, tværgående bjælkelag, der hviler på rigt udskårne knægte, og gavlen er tillige forsynet med en smal karnap, der er udført i bindingsværk som resten af huset. Mod loftsetagen er en lasteluge og to små vinduer. Muren er gulkalket. Mod haven er bindingsværket og bræddegavlen sorttjæret, mens det på langsiderne er overkalket. Indvendigt er huset i stueplan indrettet med to rigt udstyrede rum ud til gaden: en karnapstue med en alkove og en kakkelovnsniche samt en forstue, en såkaldt diele, med en fornem jernovn og en bagvæg pyntet med hollandske fliser. Bag forstuen er yderligere et alkoverum, et bryggers med ildsted og en trappe til loftsetagen. Bag karnapstuens alkove, mod haven, ligger køkkenet, samt en spiseplads, en såkaldt pisel, med endnu et ildsted og udgang til haven.
Til huset hører også et sidehus, der i sin tid blev opført som stald og lo, men i dag er indrettet med soveværelse og bad. Også her er bindingsværk og bræddegavl sorttjæret, mens vinduerne er hvide. Det vides ikke helt, hvornår sidehuset er opført. I nogle sammenhænge nævnes årstallet 1777, mens andre kilder nævner 1740. Hoveddøren står uberørt siden 1690, hvor hverken maling eller olie har været en nødvendighed efter dørens oprindelige behandling med okseblodstempera. 

Med Realdania By & Bygs restaurering er markante skader på husets facader blevet repareret, ligesom den gamle egetræsdør er blevet renset. Indvendigt er huset forbedret flere steder, så det i dag er mere komfortabelt at opholde sig i. Der er etableret  gulvvarme og et moderne badeværelse.

Husets historie 
 1917 købte arkitekten Alexis J. Prior (1877-1955) huset, der var i en meget dårlig stand. Han gennemførte en omfattende restaurering med stor respekt for husets oprindelige inventar og udseende. 
 1951 skænkede han huset til til Solistforeningen af 1921. 
 1972 overtog Akademisk Arkitektforening Priors Hus, som foretog en større istandsættelse i 1974. Siden da har foreningens medlemmer haft mulighed for at feriere i huset. Huset blev udstyret med rindende vand, elektricitet og hårde hvidevarer. 
 2016 solgte Arkitektforeningen boligen til Realdania By & Byg, som har indlemmet det i sin samling af historiske huse – med aftale om udlejning, så foreningen også fremover kan udleje huset til sine  medlemmer. Derudover skal huset kunne bruges som studiebolig for arkitektskolernes undervisning i bygningskultur, og som legatbolig for arkitekter eller billedkunstnere. 

Se også:
Fredede bygninger i Ærø Kommune

Eksterne henvisninger og kilder  
 www./realdania.dk 
 www.arkitektforeningen.dk
 Fotos fra Priors Hus
 www.realdaniabyogbygklubben.dk 

Bindingsværksbygninger i Danmark
Ærøskøbing
DomainKeys Identified Mail

DomainKeys Identified Mail (DKIM) er en metode, der er designet til at registrere e-mail-spoofing. Det gør det muligt for modtageren at kontrollere, at en e-mail, der hævdes at stamme fra et bestemt domæne, rent faktisk er sendt af det pågældende domænes ejer. Det er beregnet til at forhindre forfalskede afsender-adresser i e-mails, en teknik, der ofte anvendes i phishing og spam.

Teknisk set lader DKIM et domæne inkludere sit navn i en e-mail ved at knytte en digital signatur til det. Kontrollen er foretaget ved hjælp af domænets offentlige nøgle, der er offentliggjort i DNS. En gyldig signatur garanterer, at e-mailen (eventuelt inklusive vedhæftede filer), ikke er blevet ændret siden signaturen blev anbragt. Normalt er DKIM-signaturen ikke synlig for slutbrugere, og er anbragt eller kontrolleret af infrastrukturen fremfor af e-mailens afsender eller modtager. På det område adskiller DKIM sig fra såkaldte end-to-end digitale signaturer.

Henvisninger 

Internetteknologi
Storekalsøy

Storakalsøy er en ø i Austevoll i Vestland fylke i Norge. Øen har 167 indbyggere og Bakkasund er den største bygd på øen. Her er  butik og en lille havn. Der er broforbindelse til Hundvåkøy. Vest for øen ligger Marstein fyr. Arealet er 6 km².

Navnet Storakalsøy blev fastsat i 1978. Navneformerne Storakalsøy og Stora Kalsøya er foreslået.

Referenser 

Austevoll
Øer i Vestland
Teumessisk ræv

Den teumessiske ræv var i græsk mytologi et helligt dyr som Dionysos sendte til byen Theben for at straffe beboerne for forfærdelige kriminalitet. Mange slog sig sammen for at fange dyret, men dyret var magisk og med sin magi terroriserede det byen længe, yderligere gjorde magien at det ikke kunne fanges.

Laelaps var en offergave fra Europa, det var en hund der havde evnen til aldrig at tabe en jagt. 

Da Creon, kongen af tyve, opdagede Laelaps' evner, befalede Creon en af sine undersåtter et møde med Zeus. 

Han ville have hjælp af Zeus' hund Laelaps til at fange ræven der ikke kunne fanges. 

Dette ekstreme paradoks, ræven der ikke kunne fanges, imod hunden der ikke kunne tabe, gjorde Zeus fortvivlet. Da der var en manglende logik omkring jagten, kunne Zeus ikke lade det paradoks ske på jorden. I stedet lod han dem begge blive til stjernebillederne Canis Minor (Lille Hund) og Canis Major (Store Hund).

Paradokser
Væsener i græsk mytologi
Bulgarien ved sommer-OL 2020

Bulgarien deltog under Sommer-OL 2020 i Tokyo, som blev afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Irland ved sommer-OL 2020

Irland deltog under Sommer-OL 2020 i Tokyo som blev afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Havana (Camila Cabello-sang)

"Havana" er en sang indspillet af den cubansk-amerikanske sanger Camila Cabello, hvor den amerikanske rapper Young Thug sang med. Den blev udgivet den 3. august 2017 som en reklamesingle fra hendes debutstudiealbum The Hurting. The Healing. The Loving., som senere ændrede titel til Camila (2018), samtidig med udgivelsen af sangen "OMG". Den 30. august 2017 bekræftede Cabello, via sociale medier, sangen som albummets anden single. Den udkom til radio den 8. september 2017.

Mens sangen blev udgivet var Camila Cabello på top-10 listen over mest streamede gamere på platformen Twitch.

Den 3. november 2017 nåede sangen førstepladsen i Storbritannien.

Andre versioner 
Den 11. november 2017 blev en remixversion af sangen med Puerto Rico-rapperen Daddy Yankee uploadet til Cabellos YouTube-side. Det første vers af remixen er sunget på spansk, hvor Daddy Yankee erstatter Young Thugs vers.

Referencer

Eksterne henvisninger 
 

Sange fra 2017
Singler fra 2017
Geosmin

Geosmin er et organisk stof med en tydelig jordsmag og -duft, som dannes af visse bakterier, og som er grunden til den jordagtige smag hos rødbede. Stoffet bidrager også til den kraftige duft (petrichor), der opstår, når regnen kommer efter en periode med tørt vejr, eller når man roder i jorden. I kemisk henseende er det en bicyclisk alkohol med den kemiske formel C12H22O, et derivat af decalin. Dets navn kommer af græsk: γεω- (geo- = 'jord') + ὀσμή (osmi ='lugt').

Dannelse 
Geosmin dannes af den gram-positive bakterieslægt, Streptomyces, og forskellige cyanobakterier, og det frigives, når disse mikroorganismer dør. Befolkningsgrupper, hvis vandforsyning er afhængig af overfladevand, kan i perioder opleve tilfælde af ildesmagende vand. Det sker, når et dyk i populationstallet for disse bakterier frigiver geosmin i stedets vandforsyning. Under sure forhold nedbrydes geosmin til lugtløse stoffer.

Dannelsen af geosmin ved hjælp af et dobbeltvirkende enzym hos Streptomyces coelicolor blev afsløret i 2006. Et enkelt enzym, geosminsyntase, omdanner farnesyldifosfat til geosmin i en totrinsreaktion.

Streptomyces coelicolor er den grundlæggende repræsentatnt for en gruppe af jordlevende bakterier med en kompliceret livscyklus, der inddrager både mycelievækst og sporedannelse. Ud over at danne det flygtige geosmin, producerer de også andre, komplekse molekyler med farmakologisk interesse. Bakteriens genom er tilgængelig hos Sanger Institute.

Virkninger 

Menneskets næse er yderst følsom overfor geosmin, og man kan fornemme stoffet i koncentrationer så lave som 5 dele pr. trillion.

Indhold af geosmin er grunden til den mudrede smag hos mange, økonomisk betydningsfulde ferskvandsfisk som f.eks. karper og ørredder. Geosmin reagerer med 2-methylisoborneol, som er koncentreret i fedtholdigt skind og mørkt muskelvæv. Geosmin ødelægges under sure forhold, og derfor bruges eddike og andre syreholdige ingredienser i opskrifter på fiskeretter for at fjerne smagen af mudder.

Se også 
 Petrichor

Noter

Litteratur 

 I.J. Bear og R.G. Thomas: Nature of argillaceous odour i Nature, 1964, 201, 4923 side 993–995 
 I.J. Bear og R.G. Thomas: Petrichor and plant growth i Nature, 1965, 207, 5005 side 1415–1416 

Alkoholer
Mad og drikke
Organisk kemi
Jordbundslære